Source: https://www.roznava.sk/rekonstrukcia-strechy-bytoveho-domu12586
Timestamp: 2019-05-24 20:16:05+00:00
Document Index: 1788847

Matched Legal Cases: ['§ 35', '§ 3', '§ 36', '§ 36', '§ 36', '§ 36']

Č.j.: 2069/2019-34216-VYST-An
V Rožňave 09.05.2019
Stavebné bytové družstvo, so sídlom Budovateľská č. 49, 048 01 Rožňava, ako správca bytového domu, podalo na príslušnom úrade návrh na vydanie rozhodnutia o umiestnení stavby „Rekonštrukcia strechy bytového domu“ na Ulici budovateľskej č. 19, 21, 23 súp. č. 647 v Rožňave, ktorý je umiestnený na pozemku parc. č. KN-C 1773/4 v k. ú. Rožňava. Dňom podania návrhu bolo konanie o umiestnení stavby začaté.
Predmetom umiestnenia stavby je zastrešenie bytového domu valbovou strešnou konštrukciou, ktorá bude zakrytá betónovou krytinou Bramac, červenohnedej farby. Klampiarske prvky sú navrhnuté z lakoplastového plechu červenohnedej farby.
„Rekonštrukcia strechy bytového domu“ na Ulici budovateľskej
č. 19, 21, 23, súpisné číslo 647, nachádzajúci sa na pozemku
parc. č. KN-C 1773/4 v k. ú. Rožňava.
Pozemok parc. č. KN-C 1773/4 v k. ú. Rožňava, na ktorom sa nachádza bytový dom súp. č. 647, sa nachádza v zastavanom území mesta Rožňava, na Ulici budovateľskej. Zastrešenie bytového domu sedlovou strešnou konštrukciou bude realizované nad štvrtým nadzemným podlažím bytového domu s vonkajším odvodnením do pododkvapového žľabu. Nosná konštrukcia strechy je navrhnutá pomocou krovovej konštrukcie s nosnou konštrukciou väznicovou stojatej stolice ktorá bude zakrytá betónovou škridlou Bramac červenohnedej farby. Dažďové zvody z lakoplastového plechu červenohnedej farby budú napojené do verejnej kanalizácie na pozemku parc. č. KN- C 1773/1 v k. ú. Rožňava vo vlastníctve mesta Rožňava. Prístup na strechu bude zabezpečený cez nový výlez zo schodiska.
Strecha bude umiestnená nad štvrtým nadzemným podlažím bytového domu. Pôdorysné rozmery stavby sú navrhnuté na 11,4 x 48,5m. Výška nadstavby je navrhnutá na 2,39 m,sklon strešnej konštrukcie je navrhnutý na 23˚.
Maximálna výška stavby je navrhnutá na 14,21 m.
Stavebné bytové družstvo, so sídlom Budovateľská č. 49, 048 01 Rožňava, ako správca bytového domu, podalo dňa 05.02.2019 na príslušnom úrade návrh na vydanie rozhodnutia o umiestnení stavby „Rekonštrukcia strechy bytového domu“ na Ulici budovateľskej č. 19, 21, 23, súp. č. 647 v Rožňave, ktorý je umiestnený na pozemku parc. č. KN-C 1773/4 v k. ú. Rožňava.
Stavebný úrad podanú žiadosť preskúmal a posúdil, v zmysle ustanovení § 35 stavebného zákona a §§ 3 a 4 vyhl. MŽP SR č. 453/2000 Z. z., ktorou sa vykonávajú niektoré ustanovenia stavebného zákona v platnom znení. Nakoľko predložené podklady boli postačujúce na posúdenie stavby, stavebný úrad listom č. 2069/2019-8077-VYST-An zo dňa 21.02.2019 stavebný úrad oznámil v súlade s § 36 ods. (4) stavebného zákona začatie územného konania a nakoľko boli stavebnému úradu dobre známe pomery staveniska v súlade s § 36 ods. (2) stavebného zákona upustil od miestneho zisťovania a ústneho pojednávania. Účastníci konania mohli v súlade s § 36 ods. (2) stavebného zákona svoje námietky a pripomienky uplatniť najneskôr do 7 pracovných dní odo dňa doručenia tohto oznámenia, inak k nim nebude prihliadnuté. V rovnakej lehote mohli oznámiť svoje stanoviská dotknuté orgány štátnej správy v súlade s § 36 ods. (3) stavebného zákona. Stavebný úrad oznámil začatie konania o umiestnení stavby aj verejnou vyhláškou účastníkom konania, ktorí môžu byť stavbou priamo dotknutí tým, že majú vlastnícke alebo iné práva k pozemkom a stavbám na nich, resp. vlastníci susedných pozemkov a stavieb.
Navrhovateľ s návrhom predložil tieto podklady: výpis z listu vlastníctva č. 4426 zo dňa 09.01.2019 a č. 6459 zo dňa 21.02.2019, kópiu z katastrálnej mapy zo dňa 21.02.2019, projektovú dokumentáciu v dvoch vyhotoveniach vrátane situácie osadenia stavby, zápisnicu z domovej schôdze vlastníkov bytov a nebytových priestorov v bytovom dome na Ulici budovateľskej č. 19, 21, 23 zo dňa 15.05.2018, , súhlas vlastníka pozemku parc. č. KN-C 1773/1 v k. ú. Rožňava č. 398/2019 zo dňa 15.01.2019, vyjadrenia, stanoviská dotknutých orgánov a to: záväzné stanovisko Regionálneho úradu verejného zdravotníctva č. 50/2019-10/HŽPaZ zo dňa 24.01.2019, stanovisko OR Hasičského a záchranného zboru č. ORHZ-RV1-40-001/2019 zo dňa 16.01.2019.
Správny poplatok bol v zmysle zákona č. 145/1995 Z. z. o správnych poplatkoch v znení neskorších predpisov zaplatený podľa položky č. 59 písmena a) bodu 2 vo výške 100,- € do pokladne mesta Rožňava dňa 05.02.2019.
Touto verejnou vyhláškou, sa doručuje rozhodnutie o umiestnení stavby vlastníkom bytov a nebytových priestorov bytového domu na Ulici budovateľskej č. 19, 21, 23 v Rožňave a tiež ostatným účastníkom územného konania, ktorí môžu byť stavbou priamo dotknutí tým, že majú vlastnícke alebo iné práva k pozemkom a stavbám na nich, resp. vlastníci susedných pozemkov a stavieb – rozhodnutie je doručené verejnou vyhláškou zverejnenou po dobu 15 dní na úradnej tabuli a webovej stránke mesta Rožňava.
Publikované: 13.05.2019 13:39 hod.